نورو وائرس

نورووائرس ، جسے موسم سرما میں قے کی خرابی کے نام سے بھی موسوم کیا جاتا ہے، معدے کی سوزش کی سب سے عام وجہ ہے۔   اس انفیکشن کی خصوصیت غیر خونی اسہال ، قے اور پیٹ میں درد ہوتی ہے۔   بخار یا سر درد بھی ہو سکتا ہے۔  علامات عام طور پر وائرس کے عیاں ہونے کے 12 سے 48 گھنٹے کے بعد ظاہر ہوتی ہیں اور صحت یاب ہونے میں ایک سے تین دن لگ سکتے ہیں۔  عموما یہ مرض کسی پیچیدگی کا باعث نہیں بنتا ہے، لیکن بعض اوقات جوانوں، بوڑھوں اور دیگر صحت کے مسائل میں مبتلا افراد کے جسم میں پانی کی کمی ہو سکتی ہے،۔ 

یہ مرض آلودہ کھانے ، پانی یا شخصی رابطے کے ذریعے ہو تا ہے۔ وائرس عام طور پر منہ کے راستے سے منتقل ہوتا ہے۔  یہ آلودہ سطحوں یا متاثرہ شخص کی قے کے ذریعے ہوا میں پھیل سکتا ہے۔  خطرے کے عوامل میں غیر صحت بخش انداز میں کھانے کی تیاری اور گنجان علاقوں میں رہائش شامل ہے۔  تشخیص عام طور پر علامات کی بنیاد پر کی جاتی ہے۔  تصدیقی جانچ عموما دستیاب نہیں ہوتی ہے لیکن وبائی صورت حال میں صحت عامہ کی ایجنسیوں کے ذریعہ کی جا سکتی ہے۔ 

روک تھام میں مناسب طریقے سے ہاتھوںکی صفائی اور آلودہ سطحوں کی جراثیم کشی شامل ہے۔  الکحل پر مبنی ہینڈ سینیٹائزر بھی استعمال کیے جا سکتے ہیں لیکن وہ ہاتھ دھونے سے کم موثر ہیں۔  نورو وائرس کے لیے کوئی ویکسین یا مخصوص علاج نہیں ہے۔   انتظام میں معاون نگہداشت شامل ہوتی ہے جیسے کہ کافی مقدار میں سیال پینا یا نس کے ذریعے سیال لینا۔  جسم میں پانی کی کمی دور کرنے کے لیے منہ کے ذریعے ری ہائیڈریشن سیال پینا بہترین حل ہے ،کیفین یا الکحل کے بغیر دیگر مشروبات بھی مدد گار ہو سکتے ہیں۔ 

نورو وائرس کے نتیجے میں دنیا بھر میں ایک سال میں بیماری کے تقریباً 685 ملین کیسز اور 200,000 اموات ہوتی ہیں۔   یہ مرض ترقی یافتہ اور ترقی پذیر دونوں ممالک میں عام ہے۔  1.    ^ 5738000 پانچ سال سے کم عمر کے لوگ اس سے زیادہ متاثر ہوتے ہیں، جس کے نتیجے میں ترقی پزیر دنیا میں ان کی اموات کی تعداد تقریباً 50,000 ہے۔  عام طور پر نورو وائرس کے انفیکشن سردیوں کے مہینوں میں زیادہ ہوتے ہیں۔  یہ اکثر وبائی ہوتا ہے، خاص طور پر ان لوگوں میں جو گنجان علاقوں میں رہتے ہیں۔  ریاستہائے متحدہ میں، خوراک سے پیدا ہونے والی تمام بیماریوں میں سے نصف کی وجہ نورو وائرس ہے۔  اس وائرس کا نام اوہائیو کے شہر ناروالک کے نام پر رکھا گیا ہے جہاں 1968 میں ایک وبا پھیلی تھی 

 حوالہ جات 

زمرہ:خوراک سے پیدا ہونے والی بیماریاں